**AZƏRBAYCAN RESPUBLİKASI TƏHSİL NAZİRLİYİ**

 **BAKI DÖVLƏT UNİVERSİTETİ**

Sosial elmlər və psixologiya fakultəsinin Sosiologiya ixtisası üzrə əyani şöbəsinin II kurs (qrup 1640) tələbəsi Abbasova Lamiyyə İlqar qızının sosiologiya tarixi fənnindən

**Psixoanalitik sosiologiya**

mövzusunda

**Kurs işi**

Kafedra müdiri : Fəlsəfə elmləri doktoru Prof. İzzət Rüstəmov

Elmi Rəhbər : Fəlsəfə üzrə fəlsəfə doktoru dos.Tahir Ağayev

**M ü n d ə r i c a t**

I. Giriş,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,, səh,,,,,

II. Əsas hissə

1. Psixoanalizin yaranması və onun mahiyyəti,,,,,,,,,,,,,,,,,,,,səh,,,,,
2. Z.Freyd və Psixoanaliz ,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,səh,,,,,
3. Freydin sosial doktrinası,,,,,,,,,,,,.,,,,,,,,,,,,,,,,,,,,,,,,,,,,,,,,,,,,,,səh,,,,,,

III. Nəticə,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,səh,,,,,

Ədəbiyyat siyahısı ,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,,səh,,,,,

**Giriş**

Psixoanaliz XX əsr ictimai fikrin ən nüfuzlu istiqamətlərindən biridir. Onun təsiri psixologiyanın hüdudlarından kənara çıxır , fəlsəfi və sosial elmlər sferasında , ədəbiyyat və incəsənətdə , habelə “kütləvi mədəniyyət”də özünə yol açır. Psixoanaliz nəzəriyyəsi və praktikası Qərb ölkələrində intellektual “iqlimin” formalaşmasında nəzərə çarpacaq dərəcədə böyük rol oynamışdır .Psixoanalizin banisi Avstriya psixiatrı və psixoloqu Ziqmund Freyddir. Freydə görə insanın davranışı ictimai inkişaf qanunları ilə deyil, irrasional yəni şüurla idarə olunmayan, şüursuz psixi qüvvələr tərəfindən idarə olunur.Ziqmund Freydin və onun ardıcıllarının fəlsəfi baxışlarına görə bütün növ bəşəri fəaliyyətin əsasında Freydin Eros və Tanatus adlandırdığı iki əks başlanğıcın mübarizəsi və vəhdəti dayanır. Freydə görə bunlardan birincisi – həyat, ikincisi isə – ölüm instinktidir.Psixoanaliz öz inkişafında müxtəlif mərhələlərdən keçmiş sosioloji məktəblərdə müxtəlif cərəyanların yaranması və inkişafında böyük rol oynamışdır . Freydin nəzəriyyəsi ilə tam razılaşmayalar bu nəzəriyyə əsasında müəyyən müddəaları qəbul edib yeni sosial doktrinalar irəli sürmüş tədqiqatlar aparmışlar . Bunlara humanist psixoanaliz , ekzistensialist psixoanaliz, strukturalist psixoanaliz , freydo-marksizm konsepsiyasiyalarınl və başqalarını misal göstərmək olar .Ümumilikdə psixoanalizin məqsədi nədir? Psixoanaliz öz qarşısına ülvi bir məqsəd qoyur . Bu məqsəd insan xoşbəxtliyidir.Psixoanalizin son məqsədi insana “özü olmağı” öyrətməkdir . Bununla insanın öz nevroz halından xilas olacağı göstərilir .Məndə kurs işim boyu bu məsələnin dəqiqliyi , psixoanalizin metodları psixoanalitik sosiologiyanın bütün cərəyanları barədə ətraflı məlumat verməyə çalışacağam

**I.Psixoanalizin yaranması və onun mahiyyəti**

XIX əsrin sonu, XX əsrin əvvəllərində bəşəriyyət ictimai – sosial mühitdə baş verən qlobal çevrilişlərin yeni dalğası ilə üz-üzə gəldi.
Kapitalizm cəmiyyətini xarakterizə edən sənaye çevrilişləri, dünya xəritəsini iki dəfə köklü surətdə dəyişən iri miqyaslı dünya müharibələri və onlardan sonra meydana çıxan “müharibə sindromu”, psixi travmalar Psixologiya və psixiatriya elmini yenidən və tamamilə fərqli bir məzmunda diqqət mərkəzinə gətirdi. Bir tərəfdən, tibbin bu yeni sahəsi Psixologiyadan ayrılıb özünün klinik sahələrini yaratmalı oldu, digər tərəfdən isə, Psixologiyanın ictimai düşüncə sahələri ilə kontaktları, elmi – nəzəri tədqiqatlara yeni bir istiqamət verdi. Psixiatriya, Psixologiya sosiallaşdıqca, incəsənət, hüquq, din və digər ictimai şüur sahələrinin məzmununda açıq-aydın deformasiyalar görünürdü. Artıq psixoanalizin meydana çıxması üçün tarixi şərait yaranmışdı. Karl Yaspersin tarixi periodizasiya ilə ictimai – sosial hadisələri əlaqələndirən xüsusi mühitin mövcudluğu haqqındakı fikirləri özünü doğruldurdu, onun zaman müstəvisində müvəqqəti dayanıqlıq kimi xarakterizə etdiyi “məhsuldar dövr” gəlib çatmışdı. Uzun müddətli təkamülün nəticələrini ümumiləşdirmək üçün ərəfə yetişmişdi. Məhz buna görə Ziqmund Freyd Psixologiyanın tibbin çərçivəsindən qopub ictimai həyat sahələrinə tətbiqində uğurlu çevriliş edə bildi.Psixoanalizin əsası Ziqmund Freyd tərəfindən qoyulmuşdur .O 1896-cı ildən “psixoanaliz” anlayışını işlətməyə başlamışdır. 1910-cu ildə Bostonda psixoanalizə dair böyük bir beynəlxalq simpozium keçirilir . Beləliklə bəşəriyyət elmdə yeni bir “Kopernik çevrilişi”nin şahidi olurdu. Çox keçmədən Freydin ətrafına gənc və olduqca ümidverici bir qrup toplandı: Abraham Karl , Qustav Yunq , Alfred Adler və başqaları bu qrupun üzvləri idilər . Elə həmin vaxtlardada psixoanalitik hərəkat təşkilatlanmağa başlandı. 1902-ci ildə “Psixoloji mühit cəmiyyəti” yaradıldı ; 1907-ci ildə Yunq Sürixdə “Freyd cəmiyyəti “ yaratdı, 1908-ci ildə Vyanada psixoanaliz cəmiyyəti , 1910-cu ildə Beynəlxalq psizoanaliz asosiasiyası yarandı. Getdikcə psixoanaliz öz coğrafiyasını genişləndirdi. 1909-cu ildən ilk psixoanalitik jurnal nəşrə başladı.1920-30-cu illərdə Berlin , Vyana , London , Budapeşt , Nyu-York , Çikaqo , Moskva və s. şəhərlərdə psixoanalitik institutlar fəaliyyətə başladı . Həmin illərdə psixoanalitik hərəkatın uğurları ilə bərabər , onun içərisində ciddi parçalanma da baş verdi . 1920-ci ildən sonra neofreydizm adı altında çoxlu məktəblər , cərəyanlar , assosiasiyalar yarandı. K.Xorni , E.Fromm , Q.S.Sallivan və başqaları psixoanaliz çərçivəsində öz məktəblərini yaratdılar. 1920-ci illərdən sonra təkcə Fransada dörd psixoanalitik cəmiyyət fəaliyyət göstərirdi.

Psixoanalizin inkişafını üç mərhələyə bölürlər :

**Birinci mərhələ** 1895-1905-ci illəri əhatə edir . Bu psixoanalizin təşəkkül mərhələsi hesab olunur. Həmin mərhələdə metodun təbiətindən irəli gələn proqramın məqsəd və vəzifələri müəyyənləşdirilir, kəşfin şərhi üçün ifadə vasitələri – terminoloji aparat yaradılır , problemlərin qoyuluşu və həllilə əlaqədar metod və metodologiya müəyyənləşdirilir ; ən əsası psixoanalizin bazisi və onun izahının vasitələri müəyyənləşdirilirdi.

**İkinci mərhələ** 1905-1920-ci illəri əhatə edir .Bu illərdə psixoanaliz əsasən qeyri-şüuri və seksuallıq məsələləri üzərində daha çox cəmləşir . Bu dövrün xarakterik xüsusiyyəti psixoanalizin coğrafiyasını genişləndirmək və təşkilatlandırmaq idi. Məhz həmin dövr psixoanalizi dünya fenomeninə çevirir və belə bir imkanı ortaya qoyur ki , psixoanalitik problematikanın qoyuluşu və həllinə müxtəlif aspektlərdən yanaşmaq olar. **Üçüncü mərhələ** 1920-ci illərdən sonra bu zaman psixoanaliz tamamilə yeni forma alır . Bu mərhələdə psixoanaliz öz bazisini – tədqiqat predmetini genişləndirir özünü din fəlsəfəsi, mədəniyyət fəlsəfəsi, sosiologiya , antropologiya , sosial fəlsəfə , həyat tərzi və dünyagörüşü kimi düşünür.

Psixoanaliz mahiyyət etibarilə özünüdərk və özünü anlama metodudur . Nevroz psixoanalitik sistemdə fundamental anlayış hesab olunur . Bu anlayışa söykənmədən qeyri-şüuru, insanı, mədəniyyəti və s. anlamaq əsla mümkün deyildir. Freyd izah edirdi ki, nevroz Mən və O arasında münaqişədir (11, səh 36-45 ).

Nevroz ən çox uşaq yaşlarında insan varlığında özü üçün məskən tapır.Belə ki, uşaqlar valideynlərin və ailədəki başqa uşaqların davranışları ilə əlaqədər əmələ gəlir . Valideyn və uşaqların qarşılıqlı əlaqə və münasibəti uşaqlara təbiətən məxsus enerjinin işlədilməsinin üsulunun xarakterini müəyyən edir .Freyd bildirirdi ki, nevrozun görünməyən tərəfində təbii və zəruri iztirab gizlənir ki insanlar- həm sağlamlar , həm də xəstələr bunu bilməlidir. Nevroz daxili narahatlıq , təlaş , istirab , bəzən əbəs yerə coşğunluq , insanın özünün özü ilə mübarizəsi , özü özünü ittiham və mühakimə etmə , təşviş , qorxu və s. kimi simptomlar törədir. Xəstələr nevrozların qandalında intihara əl atmalı olurlar .Nevrozların təsiri altında xəstələrin özlərinin özlərinə və dünyaya münasibəti pozulur.

Nevroz halında xəstə reallıq duyğusunu itirir, deməli, onda qeyrişüur şüur üzərində hakimlik edir , onun hərəkət və rəftarını , dünyaya və özünə münasibətini öz təsiri altına alır .Nevroz da məhz bu səbəbə görə baş verir ki, insan qeyrişüurdan gələn meyllərin gerçəkləşməsi faktırı qarşısında qalır.Freyd kəşfinin strateji əhəmiyyəti onda idi ki , o nevrozları seksual meyllərlə əlaqələndirirdi – onların eialogiyasının seksuallıqla əlaqədar olduğunu sübut edirdi . Nevrozların müalicəsi prosesində müəyyən etdi ki, “seksual meyllərin sosiallıq üzərindəki iştirakının üstünlüyü nevrozların xarakterik momentini təşkil edir” .(13,səh. 125-140)

Psixoanaliz öz qarşısına ülvi məqsəd qoyur : insan xoşbəxtliyi. Bu humaist missiyanın yerinə yetirilməsi üçün insana xarakter tərbiyəsi aşılanmalıdır; xarakter isə o zaman formalaşa bilər ki , insan özü öz xarakterinin formalaşmasında iştirak etsin , özü , psixi varlığı , istək və arzuları, haqqında mükəmməl biliyə malik olsun . Bu bilik isə ona ancaq psixoanaliz sistemi vasitəsi ilə təlqin edilə bilər . Ona görə də psixoanalizin son məqsədi insana “özü olmağı” öyrətməkdir . Psixoanaliz –ruhda ona bəlli olmayan təsəvvürlərin xüsusi metodlar vasitəsilə ruha bəlli olan sferaya –şüura keçirilməsini hərəkətə keçirən terapevtik proseduradır. Psixoanalizin işini həm də cərrahın işi ilə müqayisə edirlər.

Əslinə qalsa psixoanaliz spesifik psixoterapevtik metod kimi meydana gəlmişdi. Sonra ümumpsixoloji nəzəriyyə yaradılmışdı. Freydin fəaliyyətinin sonrakı dövründə psixoanalizi müxtəlif sosial sferalar ekspansiyası başlamışdı. Freydin konsepsiyasında şəxsiyyətin , cəmiyyətin , mədəniyyətin böhranı ideyası adaptasion , sosioterapevtik motivlərlə insanın mövcud şəraitə maksimum uyğunlaşması ideyası ilə tamamlanır.(3)

**II.Z.Freyd və Psixoanaliz**

Z.Freyd 6 may 1956-cı ildə Moraviyanın Frayberq şəhərciyində anadan olmuşdur. Bu dövrdə Frayberq Avstriya-Macarıstan tərkibində idi, indi isə Çexiya Respublikasına aiddir. Atası yəhudi bir yun taciri idi və qırx yaşında olarkan özündən iyirmi yaş kiçik birisiylə ikinci nigahı nəticəsində Freyd doğulmuşdur. Freyd dörd yaşında  olarkən iqtisadi problemlərlə əlaqədar olaraq ailəsi Vianaya köçür və Freyd 1938-ci ilə qədər burada yaşayır.

Çalışqan bir tələbə olan Freyd məktəb illəri zamanı Latın, İngilis və Fransız dillərini, daha sonra isə şəxsi səyi nəticəsində İbrani, İspan və İtalyan dillərini öyrənir. 1873-cü ildə Vyana Universitetnin tibb fakultəsinə daxil olur. Universitet illərini ağır keçirən və daima yahudi olduğu üçün ayrıseçkiliyə məruz qalan və tələbə yoldaşları tərəfindən də qəbul edilməyən Freyd 1876-cı ildə fizyoloq Brükenin labaratoriyasına daxil olur və burada anatomipatalogiya və insan sinir sistemləri üzrə tədqiqatla məşğul olur. 1881-ci ildə təhsilini başa vurduqdan sonra 1883-cü ildə Dr. Teodor Maynertin başçılığı altında psixoateriya klinikasında asistant olaraq işləməyə başlayır. Bu illərdə kokain üzrə tədqiqatlar aparır. O kokainin dadına ilk dəfə 1884-cü ildə baxıb. Dahi psixoanalitik onun təsirindən heyrətlənib. Kokain onu depressiyadan xilas edib və özünəinamı gücləndirib. O zaman gənc alim kokaini astmanın, depressiyanın, nevrozun dərmanı kimi istifadəsini məsləhət görüb. Freyd kokainin xassələri haqda məqalələr də yazıb. Sonralar yaxın dostu Ernst fon Flyayşl kokaindən öləndən sonra o, fikrindən daşınıb. Freydə kokaindən xilas olması üçün uzun zaman lazım olub. Freydin ilk nəşr olun­muş işi olan “Afaziya haqqında” isə 1891-ci ildə işıq üzü görmüşdü. Bu yazıda neyroloji xəstəlik olan afazya haqqında danı­şılır və ümumiyyətlə, normal və xəstə insanların nitq funksiyasının nev­ropsixoloji modeli təqdim olunur. Afaziya xəstəliyinə tutulan za­man insan bəzi sözlərin tələffüzündə və ümumi əşyaların adının çə­kil­məsində çətinlik çəkir.1896-cı ilə qədər Freyd nevrotik xəstələrin müalicəsində Parisdə Charcot-dan öyrəndiyi hipnozdan istifadə etməyə davam etdi. Ancaq bir müddət sonra başqalarından fərqli olaraq, o, hipnozu insana müs­­bət sağlamlıq məsləhətləri aşılamaq üçün yox, Broyerlə bir­lik­də kəşf etdikləri “katarsiz” metodu üçün istifadə etməyə başladı.Katarsiz yunan dilindən tərcümədə təmizlənmə deməkdir. Katarsiz effekti ilk dəfə Broyerlə Freydin müalicə etdikləri Anna­nın hipnozu zamanı kəşf olunmuşdur. Anna iyirmi bir yaşında idi və uzun zaman vaxtının böyük hissəsini xəstə atasına baxmaqla ke­çir­mişdi. Atasının ölümündən sonra Anna yeməkdən tamamilə im­ti­na etmiş, əlləri və ayaqları bir qədər iflic olmuş və onda qeyri-iradi spazmalar, hallüsinasiyalar əmələ gəlməyə başlamışdı. Əgər Anna hansısa bir isterik simptomunun ilk dəfə meydana gəl­di­yi anı xatırlaya və hipnoz vasitəsilə eyni emosiyaları yenidən ya­şaya bilirdisə, bunun nəticəsində həmin simptomlar tamamilə yox olurdu. Bu təcrübədən sonra Annanın üzərində tətbiq olunan və ef­fektiv nəticələr göstərən metoda katarsiz adı verildi. Bundan sonra hipnoz xəstəyə ha­nsısa simptomların unudulmuş hissələrini və ya mənbələrini xa­tır­latmaq üçün istifadə etməyə başlamışlar.Freyd müasir dövrdə insan şöhrətpərəstliyinə, məğrurluğuna, insanın məskən saldığı Yer kürəsinin kainatda, insanın özünün isə bütün canlılar arasında mənşəcə çox fərqli, əlahiddə olduğu barədə dünyada hakim olan fikirlərə güclü zərbə endi­rən nəzəriyyələrin baniləri kimi qəbul olunan Kopernik və Darvin kimi alimlərin sırasında yer alır. Nikolay Kopernik o zamanlar hökm sürən düşüncənin, yəni yer kürəsinin və nəticə etibarı ilə in­san­ların astroloji kainatın mərkəzində olmadığını sübut etmişdir. Çarlz Darvin isə özünün təkamül nəzəriyyəsi ilə insanların da müəyyən bir heyvan cinsinə aid olduqlarına dair fikir irəli sürmüş və nəticədə insanların bioloji kainatın mərkəzində ol­ma­dıqlarını nümayiş etdirmişdir. Freyd, öz növbəsində, dəliliklə sağlam fikirli­li­yin, sağlam düşüncənin arasındakı sərhəddi yıxıb, bunların dəyişkən olduğunu və hər an bir-birinin yerini ala biləcəyini bizə isbat edib. İn­sanlar həmişə düşünürdülər ki, onların şüuru hər şeyi müəyyən edir, şüurundan agah olan insan öz psixoloji vəziyyətinin kontro­lu­nu, nəzarətini ələ keçirə bilər. Lakin Freyd bu fikirlərə qarşı çıxıb insanın şüuraltının nə qədər vacib olduğunu və insan psixologiyası ilə nə cür oyunlar oynaya bildiyini göstərib. Bununla da insan şüu­ru­­nun psixoloji kainatın mərkəzində olmadıgını sübut etmişdir.Freydin nəzəriyyələri öz başlanğıcını XIX əsrin biologiya və fizika nəzəriyyələrindən, xüsusilə də, alman fiziki Hermann von Helmholtz-un enerjinin saxlanması və çevrilməsi qanunundan götü­rüb. Bu nəzəriyyə göstərir ki, enerji məhv edilə bilməz, o ancaq bir haldan başqa hala keçirilə bilər. Bundan təsirlənərək, Freyd dina­mik psixologiyanı yaratmışdır. Burada deyilir ki, psixoloji meyl­lərin, arzuların qabağı alınanda, onlar qadağan ediləndə və ya şüur­dan zorla çıxarılanda, onların enerjisi hansısa başqa bir yerdə mütləq üzə çıxır.Freydin ən vacib nəzəriyyələrinin əsasında duran ən yaddaqalan və həlledici ən vacib anlayışlardan biri “şüu­r­al­tı” anlayışıdır. Şüuraltı anlayışı Freydin çalışmalarının əvvəlindən nəzərə çarpırdı, ancaq onun bu mövzu ilə əlaqədar ətraflı incələmə­lə­rini 1915-ci ildə nəşr olunan “Şüuraltının varlığı və bunun sübut­la­rı” adlı məqaləsində daha ətraflı və daha dərindən görə bilərik. Təbii ki, Freyd şüuraltı anlayışı­nın tam olaraq yaradıcısı sayıla bilməz, lakin şübhəsiz ki, o, bu ide­ya­nın dərindən öyrənilməsində və tanınmasında fundamental rol oy­na­­mışdır. Freyd basdırılmış, fəal yaddaşdan çıxmış fikirlərin şüuraltına itələndiyini və şüur­dan beləcə uzaqlaşdırıldığını iddia edirdi. Bəs şüuraltının varlı­ğın­dan necə əmin ola bilərik? Freydin fikrincə, ən yaxşı sübut, ha­mı­mı­zın günlük həyatımızda yaşadığımız, ağlımıza anidən gələn və başlanğıcını haradan götürdüyünü bilmədiyimiz düşüncələrin mövcudluğudur. Şüu­­ru­muz, adətən, müəyyən hüdudlar daxilində, sərhədli bir qavramaya və düşüncəyə sahibdir. Bu­na görə, əsas duyğu, istək, arzu, həsəd, hirs və qəzəblərimiz şüu­ru­muzun xaricində, yəni şüuraltında yığılır. Hipnoz deyə adlan­dır­dı­ğımız, bir çox psixoloji xəstəliklərin mualicəsində istifadə etdiyi­miz terapiya metodu da şüuraltının üzə çıxarılması ilə əlaqədar­dır. Yuxular və dil çaşmaları, sürüşmələri də şüurun agah olmadığı duyğuları və ha­disələri gün işığına çıxarır və bunlar da şüuraltının varlığının sü­bu­tudur. 1901-ci ildə nəşr etdirdiyi “Gündəlik yaşamın psixopatologiyası” əsərində o dil sürüşmələrinin və ya “Freyd sürüşməsi”nin heç də təsadüfi olmayıb şüuraltını ifadə etdirdiyini bildirib.Yuxarıda qeyd etdiyim kimi, Freyd 1896-cı ilə qədər öz müali­cə­­­lərində hipnozdan istifadə etmişdir. Lakin bu dövrdən sonra o, azad çağırış deyilən metoda üstünlük verməyə baş­lamışdır. Bü üsul pasientin divanın üzərində uzanıb hansıza bir mövzu məsələn onu narahat edən fikirlər, hadisələr, yuxu parçası və s. ətrafında nə qədər utanc verici, ağılsız, lazımsız və ya qəbul edilməyən ol­­­masına baxmayaraq, ağlına gələn bütün sözləri, düşüncələri, fan­tazi­yaları ucadan deməsindən ibarətdir. Bu yolla xəstənin travmatik yaşantıları, basdırılan xatirələri, həyəcan yaşadan fikirləri, şüuraltı toq­quşmaları və s. üzə çıxa bilir. Həmçinin, bu üsul xəstənin hiss­lə­rinin, heç kimə söyləyə bilmədiyi fikirlərinin boşalmasına , onlar­dan azad olmağa gətirib çıxarır.(11,səh 230-266)

Əgər xəstə divanda uzanıb “azad çağırış” üsulundan istifadə edir­­sə, o vaxtaşırı psixoanalitikinə öz yuxuları barədə də danışır. Yu­xular barədə Freyddən əvvəl də, hələ qədim zamanlardan bəri, Şərqdə və Qərbdə geniş materialın, nəzəriyyələrin olmasına baxmayaraq, o, bu nəzəriyyələrin hamısını öyrənib onları bir yerə toplamaqla, özünəməxsus yuxu və yuxuyozma nəzəriyyə­lə­rini yaratmaqla məhşur olmuşdur. Freydin “Yuxuların şərh edil­məsi” kitabı ilk dəfə 1899-cu ilin noyabr ayında nəşr edilmişdir. Freydin fikrincə yuxular, kiçik istisnaları nəzərə almasaq, basdı­rıl­mış ar­zu­ların ört-basdır edilmiş, hallusinasiya formasına keçirilmiş ifa­də­sidir. O, həm də, yuxuların sadəcə indiki arzuların yox, hətta er­kən uşaqlıq dövründən qalan və həyata keçirilməyən arzuların da ifadəsi ola bildiyini qeyd etmişdir. 600 nüsxədə çap olunan “Yuxuların şərh edilməsi” kitabının satılıb qurtarması üçün o vaxtlar 8 il tələb olundu. Bizim vaxtımızda isə Qərbdə hər ay ərzində eyni sayda nüsxənin satılması baş verir.1908-ci ildə Saltsburg-da keçirilən Beynəlxalq Psixoanalitik Konqresə qədər Freydin fəaliyyətinə lazımi qədər əhəmiyyət verilmirdi. Freydin dünyada tanınması 1909-cu ildə ABŞ-da verdiyi bir sıra mühazirələr və onların 1916-cı ildə “Psixoanaliz Mövzusunda Beş Mühazirə” kitabında nəşr olunması ilə daha da artdı. Bu andan etibarən Freydin şöhrəti gündən-günə böyüməyə başladı və o, həyatının son günlərinə qədər daim yazmağa davam etdi.

Freydi məşhurlaşdıran işlərindən biri, onun insan əqlinin to­po­qrafik modelini təqdim etməsidir. O, insanın zehninin topoqrafik mo­delinin üç qatdan ibarət olduğunu söyləmişdir. O, insan zehnini aysberqə oxşatmış, aysberqin suyun uzərində görünən ən kiçik his­sə­sini insanın şüuruna bənzətmişdir. Suyun altında görə bildiyimiz o digər kiçik hissəni insanın şüur öncəsindən gələn bir hissəyə bə­ra­bər tutmuşdur. Ən əsası, təbii ki, aysberqin görə bilmədiyimiz, su­yun altında yerləşən ən böyük hissəsini isə insanın şüuraltına bən­zətmişdir. Şüur öncəsi, repressiyaya, basdırılmaya uğramamış, hər an şüura geri gətirilmə şansı olan, zehinsəl materialın yerləşdiyi bölgədir. Bundan fərqli olaraq şüuraltını sadəcə istəyərək, üzə çı­xart­maq o qədər də asan deyil. Freydin təqdim etdiyi psixoanaliz və ya psixoanalitik terapiya, əsasən insanın şüuraltını araşdırır və şüu­r­altında olan basdırılmış istəkləri, qorxuları və başqa hissləri üzə çı­xartmaqla insanın anlamadığı bir çox şeyi aydınlaşdırır.

Zigmund Freyd sonralar zehnin topoqrafik modelinin insan şəx­siy­yətini başa salmaq üçün çox bəsit olduğunu anlamış və onu biraz da təkmilləşdirərək insan şəxsiyyətinin quruluş modelini yaratmış­dır. Psixoanalitik nəzəriyyəyə əsasən şəxsiyyət üç hissədən ibarət­dir. Bunlara”O” “Mən” və “Fövqəl Mən” aiddir.Bu üç mexanizm bir yerdə, qarşılıqlı iş görür və mürəkkəb insan dav­ranışını ortaya çıxarır. Freydin nəzəriyyəsinə əsasən biz ana­dan olanda şəxsiyyətimizin ancaq “O” hissəsi mövcud olur. “O” mexanizmi “zövq prinsipinə” əsasən iş görür. Zövq prinsipi bütün istək, arzu və tələbatın bilavasitə yerinə yetiril­mə­sinə çalışır. Uşaq ac olduğu zaman və ya altının dəyişdirilməsi vaxtı gəldiyi zaman “O” özünü biruzə verir və uşaq onun tələbatları qarşılanmayana qədər ağlamağa davam edir. “O” reallıqla və ya baş­qa­­larının tələbatları ilə maraqlanmır, ancaq öz mənafeyini güdür, özü­nün ehtiyaclarını təmin etməklə məşğul olur. Növbəti üç ildə, uşaq ətraf mühitlə əlaqəyə girəndən sonra şəx­siyyətin ikinci hissəsi olan “Mən” formalaşmağa başlayır. “Mən” “O” dan fərq­li olaraq zövq prinsipinə deyil, daha çox “reallıq prinsipinə” tabedir. “Mən” anlayır ki, insanın və cəmiyyətin başqa tələ­bat­ları, arzuları və yerinə yetirməli olduğu şərtləri var və buna görə də, ancaq ilkin istəklərinə əsasən davranmaq insana zərər yetirə bi­lər. Yəni “Mən” həm şüur, həm şüur öncəsi, həm də şüuraltı zehndə eyni dərəcədə fəaliyyət göstərir. Reallıq prinsipi bəlli bir hərəkətin ziyanını və xeyirini ölçüb-biçir və ancaq bundan sonra o hərəkəti et­mək və ya etməmək barəsində qərara gəlir. “O” nun impulsları, meyl­lə­ri “Mən” tərəfindən artıq avtomatlaşmış şəkildə deyil, tədricən və bunun üçün uyğun yer və zaman tapı­lan­dan sonra yerinə yetirilir.

Beş yaş ətrafında insanın şəxsiyyətinin üçüncü hissəsi olan “Fövqəlmən”də formalaşır. “Fövqəlmən” ailəmizdən və cəmiyyətdən öyrəndiyi­miz bütün mənəvi dəyərlərimizin, standartlarımızın və idealları­mı­zın cəmləşdiyi hissədir. Freyd bizə yanlışla doğrunun arasındakı fər­qi göstərdiyi üçün “Fövqəlmən”i insanın vicdanına bənzədir. Frey­də əsasən psixoloji cəhətdən sağlam insanda “Mən” digər şəxsiyyət formalarından daha güclü olmalıdır. Çünki “Mən” güclü olarsa, o həm “O”nun tələbatlarını gec də olsa, təmin edər, həm də reallığı nəzərə ala­raq “Fövqəlmən”i də məyus etməz.

Ziqmund Freyd bütün insan davranışının fiziki ehtiyacların ney­roloji göstəricisi saydığı instinktlərdən və enerjidən əsaslan­dı­ğı­nı düşünürdü. Bu enerjinin əsasında insan əqlinin hərəkətverici qüv­və­si sayılan “libido” durur. Freydin ilk yazılarında “libido” deyilən enerjinin seksual ağırlıq daşımasına baxmayaraq, sonralar etdiyi dəyişikliklərə əsasən “libido” özündə həm yaşam-eros , həm də ölüm-tanatus ins­tinktlərini daşıyan bir enerjidir. Bu enerji qaynağını “O”dan alıb, bü­tün düşüncə proseslərini, qavramanı, təsəvvürü, yaddaşı və sek­sual meylləri əhatə edir.

Şəxsiyyətin formalaşmasından əlavə Freyd insanın həyatın bi­rinci beş ilində başqa mərhələlərdən keçdiyinə də inanırdı. Freyd bu mərhələlərə geniş seksual və ya cinsi önəm verib onları insanın psi­xoseksual inkişaf mərhələləri adlandırmışdır. Hər mərhələdə in­sa­nın məmnunluq, ləzzət axtaran impulsları bədənin hansısa erogen zonasını seçir, təsbit edir və bu bədən hissəsi ilə əlaqədar fəaliyyətə qo­şu­lur. Onun fikrincə, bu yaşlarda yaşanan həyat təcrübələri insanın şəx­siyyətinin formalaşmasında mühüm rol oynayır və bütün həyat bo­yu insanın davranışına təsir göstərir. Freydin bu nəzəriyyəsini onun ən çox tanınan və ən çox ziddiyət yaradan nəzəriyyəsi adlan­dır­maq olar.

Bu nəzəriyyəyə əsasən uşağın hər inkişaf mərhələsində öz tələ­batları və ehtiyacları vardır. Bu ehtiyaclar qarşılanmayanda uşaq bir mərhələdə ilişib qalır ki bu zaman fiksasiya baş verir və sonrakı mərhələlərdə inkişaf etmək onun üçün daha da çətinləşir. Bir mərhələdə qarşılanmayan ehti­yac­lar həmin mərhələdə yaranan fiksasiya ilə nəticələnir və Freydin fikrincə, bu fiksasiya sonralar insan böyüdükcə və inkişaf etdikcə onun şəxsiyyətinin formalaşmasında mütləq üzə çıxır. Bu inkişaf mərhələləri aşağıdakılardır:

**Birinci mərhələ** oral dönəm adlanır və təbii ki, bu dönəm ağızla əlaqədar olur. Bu dönəmdə uşaqlar yemək ye­məyi, süd əmməyi və əllərini atdıqları hər şeyi ağızlarına qoymağı oyrənirlər. Bu dönəmdə yaranan fiksasiyalar gələcəkdə içki içmə, si­qaret çəkmə, yemək yemə anormallıqları və ya dırnağını yemə ki­mi problemlər yarada bilər. Bu dönəmdə uşaq anasından asılı oldu­ğu üçün güvən və asılılıq kimi hissləri öyrənir.

**İkinci mərhələ** iki-üç yaş arası baş verir və anal dönəm adlanır. Bu dönəmdə uşaqlar tualet təli­mini öyrənirlər və bunun nəticəsində onlar nəzarət, müstəqillik və nailiyyət kimi hisslərlə tanış olurlar.

 **Üçün­cü mərhələ** üç-altı yaş aralarında olur,fallik dönəm adlanır və bu­­rada əsas zona insanın cinsiyyət orqanları olur. Bu dönəmdə uşaq­lar kişi ilə qadının fərqini yavaş-yavaş anlamağa başlayırlar. Freydin fikrincə, bu dönəmdə oğlan uşaqları atalarını analarının sevgisinə qısqanmağa başlayır və bu nəzəriyyə yunan əfsanəsindən bəhrələnərək, “Edip kompleksi” adını alır. Sofoklun bu əfsanəsində valideynləri tərəfindən atılan və onları tanımayan Edip adlı bir gənc krallığı ələ keçirmək üçün xəbəri olmadan atasını öldürüb öz anası ilə evlənir. Edip kompleksi Freydin nəzəriyyəsinə əsasən uşaqların ey­ni cinsdən olan valideyninə qarşı şüuraltı rəqiblik hissi və əks cins­dən olan valideyninə qarşı şüuraltı romantik duyğular hiss etmə­si­dir.(13, səh.15-60) Ancaq eyni zamanda, uşaq atasından cəzalandırılacağı üçün qor­xur, Freydin sözləri ilə desək, “kastrasiya həyəcanı” yaşayır və buna görə də, bu impulsları şüuraltına basdırır. O, həm də iddia edirdi ki, bu dönəmdə qız uşaqları kişilərin cinsiyyət orqanlarına həsəd aparırlar. Bu ideya o dövrdə qadınları Freydə qarşı çox qə­zəb­ləndirmişdi. Hətta bir feminist psixoloq qadın Karen Horney bu nəzəriyyəni rədd edib, onu qeyri-dəqiq və qadınlara qarşı alçaldıcı adlandırmışdır. Və bu fikrin əksinə Horney iddia edirdi ki, kişilər özlərini qadınlardan hər cəhətdən daha aşağı hiss edirlər. Çünki qadınlardan fərqli olaraq kişilər dünyaya uşaq gətirə bilmirlər.

**Dördüncü mərhələ** altı yaşından on üç-on dörd yaşına qədər da­vam edir və gizlilik dönəmi adlanır. Bu dönəmdə sakitlik dövrü ya­şa­nır. Uşaqlar daha çox məktəblə məşğul olur, dostluqlar qurur, hob­bilərlə maraqlanırlar.

**Beşinci mərhələ**  psixoseksual inkişaf mərhələləri nəzəriy­yə­sində son dönəm sa­yı­lır və genital dönəm adlanır və bu dönəm ər­zin­də uşaqlar artıq gerçək cinsi əlaqələri anlayır və onlarda əks cinsə qarşı normal, şüurlu seksual maraqlar oyanmağa başlayır.

Göstərilən inkişaf mərhələsindəki üstün münaqişə qızlarda Elektra kompleksinin, oğlanlarda isə Edip kompleksinin olmasıdır. Adlar yunan mifologiyasından götürülmüşdür. Freyd iddia edirdi ki, hər bir balaca qız qardaşı Oresti anaları və onun aşnasını öldürməyə sövq edərək atasının qisasını almağa çalışan yunan ilahəsi Elektranın keçirdiyi hissləri keçirir.Psixoanaliz nöqteyi-nəzərindən anasını məhv etmək istəyi qızda özündə kişi orqanlarının olmamasını kəşf etdikdən və anasının onu hansısa bir qəbahət üstündə axtaladığı fikrinə gəldikdən sonra yaranır. Bunun nəticəsində qız anasına qarşı açıqaşkar düşmənçilik mövqeyi tutur və özünün fiziki «çatışmazlığında» ananı günahkar görür. Fantaziyalarında anasını sıxışdırıb çıxarsa da qız ideallaşdırılmış gözəl ana obrazının dəstəyinə ümid etməkdə davam edir. Əslində onun fantaziyaları məhz bu obrazla əlaqədar inkişaf edir və əgər onun libid istəkləri anası ilə əlaqəni təhlükə altına alırsa, qızcığaz bundan bir narahatlıq duyur. Elektra kompleksi ana ilə eyniləşmə yolu ilə həll edilir. Bu inkişaf mərhələsində Edip istəyi əlaməti olaraq çox zaman toy barəsində fantaziyalar yaranır; həmin antaziyalar ilk dəfə yarananda bu, ideallaşdırılmış ana fiquru ilə birlikdə qadın işlərində iştiraka və qadın cinsi rolunun işlənməsinə dəlalət edir. Sevginin yeganə obyekti olmaq arzusu bu fantaziyalardan doğur; o, ana ilə eyniliyi genişləndirərək və dərinləşdirərək, daha yetkin qadın dərəcəsində atası ilə birgə olmaq hüququ uğrunda mübarizə edir. Lakin qızların Edip inikşafı həmişə hamar olmur. Bəzən anaya qibtə, yaxud Edip istəyi ilə bağlı günah hissi uşağa ana sevgisini itirmək qorxusu gətirir. Üstəlik də Supereqonun tez formalaşmağa başlaması ilə əlaqədar ananın ideallaşdırılması və özünütənqid qızın qadın roluna inamını poza bilər. Bu amillərin bir-birinə qarışması qızı Edip yarışından imtina etməyə və uşaq asılılığı vəziyyətində donub qalaraq kiçiklikdən anaya bağlılığa məcbur edə bilər. Belə halda onun xarakterində itaət, güzəşt və mazoxistlik kimi xüsusiyyətlər üstünlük təşkil etməyə başlayır. Anasına daha çox oxşamağa başlayan qız ataya rəmzi yaxınlıq əldə edir və beləliklə, onun nə vaxtsa atasına oxşayan kişiyə ərə getmək şansını artırır. 1920-ci ildə özünün «Seksuallıq nəzəriyyəsi üzrə üç mühazirə»sinə qeyddə Freyd kateqorik şəkildə elan edirdi: « bizim həmçinin qadınlarda axtalıq kompleksi haqda danışmağa əsasımız var. Həm oğlanlar, həm də qızlar qadınların ... bunu axtalamaq yolu ilə itirdiyi barədə nəzəriyyəni formalaşdırır» (11, səh.195)

 **III.Freydin sosial doktrinası**

Ziqmund Freyd 1874–1875-ci il­lər­­də E. Qusserlin (1859–1938) sələfi olan və intensionallığı, predmet­ləş­mə­ni psixi fenomenlərin əsas əlaməti sayan alman filosofu F. Brentanonun (1838–1917) “[Psixologiya](https://az.wikipedia.org/wiki/Psixologiya) empirik nöqteyi – nəzərdən” adlı əsəri ilə tanış olur. Bu əsər F. Brentano ilə ingilis psixiatrı və Q. Modelinin şüursuzluq prob­­lemi və digər psixi aktlarla bağlı mülahizə və mübahisələrini ümu­mi­ləş­di­rirdi. İlk dəfə bu əsər, [Ziqmund Freydin](https://az.wikipedia.org/wiki/Ziqmund_Freyd) düşüncəsində [Psixologiya](https://az.wikipedia.org/wiki/Psixologiya) ilə fəl­sə­­fə arasında harmonik orta yaradır. Onun fəlsəfəyə marağını ingilis filosofu C. S. Milin tədqiqatlarını araşdırması və bu tədqiqatlar üzərində Platonun tə­li­mini mənimsəməsi daha da artırır. 1875 –ci ildə U.Cemsin ilk [Psixologiya](https://az.wikipedia.org/wiki/Psixologiya) la­­boratoriyasının açılması və 1879-cu ildə V.Vundt tərəfindən ilk [Psixologiya](https://az.wikipedia.org/wiki/Psixologiya) institutunun təşkil edilməsi bu sahədə nəzəri biliklərin daha sürətlə sis­tem­ləşdirilməsinə imkan yaratdı.(1)

**Ziqmund Freydin fəaliyyəti**

[Ziqmund Freyd](https://az.wikipedia.org/wiki/Ziqmund_Freyd) bütün bu tarixi, ictimai-siyasi və elmi proseslərin içə­ri­sində öz tədqiqatlarını davam etdirirdi. Fransada məşhur Marten Şarko ilə təcrübələrindən sonra [Ziqmund Freyd](https://az.wikipedia.org/wiki/Ziqmund_Freyd) ilk dəfə təfəkkür aktları üçün yeni bir ölçü müəyyən etdi. O, göstərdi ki, nəinki ayrıca götürülmüş bir təfəkkür ak­tı, hətta bütövlükdə insan fəaliyyəti və onun [Psixologiyas](https://az.wikipedia.org/wiki/Psixologiya)ı alt şüurdakı la­tent davranış instinktləri ilə bağlıdır. Sublimatik düşüncə, təkcə təfəkkür ak­tı­nın və onun dinamikasının deyil, həm də insan şüurunda sosial – ictimai dav­ranışın, elmin, ədəbiyyatın, incəsənətin motivlərini yaradır. İnsanlara xas olan obrazlı yanaşma, eydetizm sublimatik düşüncələrdən formalaşır. Buna gö­rə də bədiilik xüsusiyyəti yalnız insanlara aid edilən keyfiyyətdir. Leo­nar­do da Vinçinin, U.Şekspirin, F.M.Dostoyevskinin həyat və yaradıcılığını təh­­lil edərək, onların yaradıcılığını sublimatik düşüncələr və libido ilə əla­qə­lən­dirən [Ziqmund Freydin](https://az.wikipedia.org/wiki/Ziqmund_Freyd) psixoanalizi böyük əks-səda verdi. O, “in­cə­sə­nə­ti mə­həbbət hissinin davamı” kimi təqdim etməkdə haqlı olsa da, yara­dıcı­lı­ğın­­dakı bir sıra məqamlar onu Fridrix Nitsşe ilə bağlayırdı, onu geriyə qay­ta­rırdı. O, nitsşeçiliyə yuvarlandığı zaman təbiət qanunlarını cəmiyyətə tət­biq edir, təbiətlə cəmiyyəti eyniləşdirir və bu zaman istər-istəməz əxlaqi də­yərlər, din, bədii yaradıcılıq, sənət insan həyatının epifenomeni kimi iza­hını tapırdı. “Ümumbəşəri faciəviliyin səbəblərini Freyd belə izah edirdi: insanın tə­biətin bir hissəsi olması onun təbiət qanunları əsasında idarə olunmasını tələb edir. İnsan təbiət qanunları ilə idarə olunsaydı, onda onun xoşbəxtliyi tamamilə təmin olunardı”.(5,86 )

Əlbəttə, [Ziqmund Freydin](https://az.wikipedia.org/wiki/Ziqmund_Freyd) psixoanalizi və onun mahiyyətində duran qeyri-şüuri oblastların həlledici, təhrikedici gücünün kəşfi və bütün təfəkkür aktları üçün bunun bir bazis olaraq qəbul edilməsi elmdə inqilab idi. Amma bir faktı da unutmaq olmaz ki, bütün inqilablar stixiya xarakteri daşıyır. Və bu inqilab da özündən əvvəlki inqilablar kimi A. Soljenitsının inqilabi sti­xi­ya haqqında dediyi fikirlərə tamamilə uyğun gəlirdi, cəmiyyətdə stixiya həmişə şər qüvvələrini də xeyir qüvvələrinin gözünə qatır, bu qarışıq məz­munda xeyir qüvvələr bəzən şər qüvvələrinə meydan açır.

Psixoanalizin ən böyük xidməti o idi ki, o, qeyri-şüurini təkcə insanın mad­di başlanğıcının deyil, həm də onun mənəvi həyatının əsası hesab edir­di. Bununla da kauzal əlaqənin, səbəb və nəticə əlaqəsinin yeni bir forması mü­əyyən edildi ki, onun da üzərində qlobal bir fəlsəfi təlim yarandı. İndi in­san – dünya münasibətləri bu yanaşma üzərində yenidən tədqiq olunmalı idi. Düz­dür, [Ziqmund Freyd](https://az.wikipedia.org/wiki/Ziqmund_Freyd)ə qədər fəlsəfi təlimlər təfəkkür aktlarını atomar ya­naş­madan yuxarı qaldırıb geştalt[Psixologiyaya](https://az.wikipedia.org/wiki/Psixologiya), oradan ictimai – sosial pro­ses­lərə, insan və sosial mühit anlamına, daha sonra isə insan - dünya mü­na­si­bətlərinə qədər genişləndirə bilmişdi. Amma psixoanalizin nəticəsi olan ipo­­xondrik yanaşma, ayrıca götürülmüş bir idrakı prosesin klinik mən­zə­rə­sini genişləndirmək deyildi, bu varlığın mahiyyətində duran eros və ta­na­to­sun həyati qaynaqlarını yenidən müəyyən etmək, insan [Psixologiyas](https://az.wikipedia.org/wiki/Psixologiya)ında keç­miş və gələcəyin yerini görmək, onların qüvvələr labirintindəki çıxış yo­lu­nu kəşf etmək, varlığın əsil mahiyyəti və məzmununu açmaq demək idi. [Ziqmund Freyd](https://az.wikipedia.org/wiki/Ziqmund_Freyd) fraktal yanaşma ilə sübut edirdi ki, insan təkcə şüuri aktdan, və ya ictimai davranışdan ibarət deyil ki, onlardan asılı qalsın, insan həm də bü­tövlükdə “varlıq” fenomeninin, “mövcudluq” prosesinin “mərkəzi qüv­və­si­dir”. Bütün insan fəaliyyəti və yaradıcılığını psixoloji amillərlə bağlamaq və bütün xəstəliklərin kökünü “Edip kompleksi”ndə axtarmaq, hələlik yalnız [Ziqmund Freyd](https://az.wikipedia.org/wiki/Ziqmund_Freyd)ə və psixi travmaları hipnozla yenidən yaşamaq metodu olan və “katarist” adlanan təcrübələri birgə apardığı C. Breyerə məxsus idi. Onların hər ikisi böyük praktik idilər və öz xəstələrini müvəffəqiyyətlə müalicə edirdilər. [Ziqmund Freydin](https://az.wikipedia.org/wiki/Ziqmund_Freyd) fərqli düşüncələri çox olsa da, ən böyük xidməti bundan ibarət oldu ki, o, ictimai düşüncə sahələrini təfəkkür priz­ma­sından keçirərkən individuumu ictimai düşüncənin nəticəsi hesab edirdi, onun yaradıcılıq aktlarını da qiymətləndirirdi. Bütün bunlara baxmayaraq, o, bə­dii yaradıcılığın meydana çıxmasını sırf instinktiv davranışın, latent arzu və istəklərin inikası hesab edirdi. [Ziqmund Freyd](https://az.wikipedia.org/wiki/Ziqmund_Freyd) insanın genoloji fak­to­run­da eros və tanatosu həlledici amil saysa da, insanın şəxsiyyətini, ictimai var­lı­ğını onu incəsənətlə bağlayan qüvvə kimi qəbul edirdi, amma yaradıcılığın gü­cünü yalnız bu iki qüvvə əsasındakı təzadda görürdü.[Ziqmund Freyd](https://az.wikipedia.org/wiki/Ziqmund_Freyd) öz təd­qiqatlarını davam etdirərək, insan psixikasının işini “Mən” “O” və “föv­qəl Mən”in arasında böldü və göstərdi ki, bu strukturda “O” uzaq məqsədləri nəzərə alan, bütün daxili və xarici proseslərin sse­na­ri­si­ni hazırlayan gizli “Mən”dir. [Ziqmund Freyd](https://az.wikipedia.org/wiki/Ziqmund_Freyd) hər bir insanın təfəkküründə, şü­urunda, daha doğrusu, hər bir “Mən”də irsən keçən şüursuz oblast­la­rın­dakı “fövqəl Mən”nin fövqəl səlahiyyətlərini açıqladı, qeyd etdi ki, onun funksiyası əsasən ictimai şüuru, mənəviyyatı əks etdir­mək­dən, insanda qoyulmuş ilkin ideyanı gerçəkləşdirməkdən ibarətdir.

Sonralar biologiya elmi də sübut etdi ki, insanın daxili aləmi bioloji yol­la irsən ötürülə bilməz, çünki beynin yüksək strukturu ontogenik, fərdi bir proses kimi formalaşır, yəni, filofenik xüsusiyyətlər irsən ötürülür, insan növ daşıyıcısı olaraq əsas ictimai məzmunlu əlamətləri nüsxələyir, amma on­togenik xüsusiyyətlər isə sırf “təsadüfi” çevrilmələrin kaleydoskopik nə­ti­cəsi kimi meydana çıxır. [Ziqmund Freydin](https://az.wikipedia.org/wiki/Ziqmund_Freyd) yaradıcılığında varlığa ontogenik və filogenik yanaşma tamamilə bir – birindən fərqlənirdı. Ontogenik ya­naş­ma insanı çərçivəyə salır, qapalı bir çevrədə Edip kompleksinə yönəldir, fi­lo­genik yanaşma isə onu növdaxili çərçivələrdən çıxarıb azadlığa qo­vuş­du­rur. İctimai şüur fərdi mühakimələrdən azaddır, o gələcəyə yönəlir və növün ya­şaması üçün instinktiv bir şəkildə hər cür maneələri aradan qaldırmağa ha­zırdır. [Ziqmund Freyd](https://az.wikipedia.org/wiki/Ziqmund_Freyd) insanı həm qapalı, həm də açıq bir sistem kimi təd­qi­qat obyektinə çevirmişdir. Qapalı sistem, ontogenik məzmun, Edip kom­plek­si erosla bağlıdır, açıq sistem isə tanatosun hökmranlıq etdiyi filogenik ma­hiyyətlə ilkin yaranışın stixiyasına can atır. Buradakı maraqlı bir çar­paz­laş­ma da diqqəti çəkir. Hər iki qüvvə, biri digərinin mövcudluğu üçün amilə çevrilir. Eros sıxıldıqca tanatos üçün, tanatos sıxıldıqca eros üçün ma­hiyyət qazanır, məzmun əldə edir, daha doğrusu, birincinin gücü hesa­bı­na bəşəriyyətin varlığını müəyyən edən qanunlar, elm, incəsənət, mədə­niy­yət formalaşır, ikincinin hesabına ümumbəşəri növ qorunub saxlanır. Sovet [Psixologiyas](https://az.wikipedia.org/wiki/Psixologiya)ında [Ziqmund Freydin](https://az.wikipedia.org/wiki/Ziqmund_Freyd) psixoanalizi bir təd­qi­qat sahəsi kimi yasaq edilsə də, bədii yaradıcılıqla bağlı araşdırmalarda onun fikirləri gündəmə gəlirdi. M. M. Baxtin yaradıcılıq proseslərini izah edər­kən [Ziqmund Freydin](https://az.wikipedia.org/wiki/Ziqmund_Freyd) Edip kompleksinə sitayişini belə izah edirdi: ”Edi­­pə birləşərkən, mən ondan kənarda öz yerimi itirib, yeni yaradıcılıq nöq­­teyi-nəzərindən, onun həyatındakı hadisələri zənginləşdirə bilmirəm, bir mü­ə­llif – yaradıcı kimi onun özünün əli çatmayan yeganə yerini, onun həya­tı­nın bu hadisəsini zənginləşdirə bilmirəm”. (13, 64)

Yaradıcılığın simvol formalaşdırmasına yönəlməsini qadağalarla əla­qə­lən­dirən [Ziqmund Freyd](https://az.wikipedia.org/wiki/Ziqmund_Freyd) düzgün nəticəyə gəlsə də, fikirlərinin davamında o, ifrata varırdı. [Ziqmund Freyd](https://az.wikipedia.org/wiki/Ziqmund_Freyd) haqlı olaraq qeyd edirdi ki, özünü ifadənin va­riasiyaları və şəxsi düşüncə hüdudlarını keçən incəsənət yalnız sıxılmış enerjinin hesabına yaradıla bilərdi. “O” əsas energetik mənbədir, insan fəa­liy­yətinin iqtisadi nöqteyi-nəzərində əsas “O” dur, orada hissi - sensor fəa­liy­­yətin yalnız bir növü – təcavüzkarlıq və maddi məzmun hökmranlıq edir ki, onun da əsasında “təmin olunma” və “həzz” durur. Daha sonra o əlavə edir ki, bu hisslər öz yolunda “ideal Mən”lə də rastlaşmalı olur və həmin “ideal Mən” şəxsiyyəti əxlaqi çərçivə ilə əhatə edir və müəyyən bir ölçüyə salır. Bu zaman təzyiq altında kompromis orta variant meydana çıxır ki, bu da öz növbəsində sıxılmış arzuları dolayı yolla gerçəkləşdirməyə yönəlir. [Ziqmund Freyd](https://az.wikipedia.org/wiki/Ziqmund_Freyd) insan həyatının bütün obrazlı fəaliyyətini - yuxugörmədən baş­lamış, təsviri incəsənətə, poeziyaya, ədəbiyyata və digər yaradıcılıq akt­la­rına qədər, bütün növlü simvollaşdırmanı, metaforik yanaşmanı “ideal Mən”lə bağlayır, amma həmişə də bunun üzərində dayanır ki, “insanda do­mi­nant sistem “O” dur, şüur bu dominant sistemin davamıdır”, reallığın çər­çi­vəsi ilə qarşılaşarkən “O” məcbur olub dolayı yol seçir və “ideal Mən” üçün meydan açılır. Sivil cəmiyyətdə etik – mənəvi çərçivələr “sağlam”- ins­tinktiv fəaliyyəti, təbii psixikanı pozur, qadağalar, tabular ontogenik ya­naş­mada insan psixikasını Edip kompleksinə bağlayır və ondan asılı edir. Fi­logenik yanaşmada tanatos insanı daha çox geriyə, ilkin mərhələyə, ins­tin­k­tiv davranışa, həzz almaya yönəldir. Cəmiyyət sivil olduqca, azadlıq daha çox boğulur, instinktiv şəkildə, açıq formada realizə mümkün olmadığı üçün həzz prosesi maskalanır, simvolik forma alaraq, “O”nun tələblərini rəmzi şə­kildə ifadə edir və incəsənət dediyimiz, məhkum arzular diyarına çevrilir. [Ziqmund Freyd](https://az.wikipedia.org/wiki/Ziqmund_Freyd) Leonardo da Vinçi, Dostoyevski, Şekspir və digər yaradıcı şəx­siyyətlərin fəaliyyətini tədqiq etdikdən sonra, incəsənətin psixoanalitik kon­sepsiyasını hazırlamışdı. Onun fikrincə, bütün bədii yaradıcılıq və incə­sə­nət sublimasiyanın, illüziyanın, şişirtmənin nəticəsi olmaqla yanaşı, libi­do­nun ikiləşməsi və bir hissəsinin xaricə köçürülməsidir. Ya­ra­dıcı insanlarda interpolyasiya və ekstrapolyasiya prosesləri biri digərini əvəz edir və bu proses obrazlı düşüncəni bədiiləşdirir. Əgər biz də incə­sə­nə­ti yalnız [Ziqmund Freydin](https://az.wikipedia.org/wiki/Ziqmund_Freyd) dediyi interpolyasiya və ekstrapolyasiya köçürmələrinin nəticəsi kimi qəbul etsək, o zaman sənət əsər­lə­ri­nin tipikləşdirmə və tərbiyəedici qüvvəsini, bədii obrazların insan həyatına da­xil olmasını, incəsənətin gücünü inkar etməliyik. Halbuki, sənət o zaman hə­qiqi sənət hesab edilir ki, o şəxsi düşüncə hüdudlarını keçsin, ümumbəşəri ide­ala xidmət etsin. Bədiiləşdirmək - hansı formada olursa – olsun, obraz ya­ratmaq, varlığı obrazda görmək, metaforik ifadə tapmaq, simvollaşdırmaq de­məkdir. “Bədiilik incəsənətin törəmə yox, hər şeydən əvvəl əsərin məz­mu­nunu əhatə edən köklü əlamətidir.” (5, 101) [Ziqmund Freydin](https://az.wikipedia.org/wiki/Ziqmund_Freyd) yaradıcılıqla bağlı düşüncələrindəki hiperbolik məzmun özünü doğrultmadı. Cəmiyyət inkişaf etdikcə, psixoloji böhran əlamətləri meydana çıxırdı, insanların psixoloji yükü ağırlaşır, tədricən “boğulmuş impulsları” özündə əks etdirən stimullar insan həyatının psixi gücünə yiyələnirdi. Bədii yaradıcılıq kimi cəmiyyət də öz determinantını müəyyən etməli idi [Amerika](https://az.wikipedia.org/wiki/Amerika) psixoloqu Qordon Olport (1897 – 1967) güclü qıcıq yaradan sti­mul­ların insan [Psixologiyas](https://az.wikipedia.org/wiki/Psixologiya)ından ayrılmasını, “muxtariyyət hüququ” əldə edərək, təbiət və cəmiyyət hadisələrinin fövqünə keçməsini əsas motivasiya fak­tı kimi qəbul edir və şəxsiyyətin potensial imkanlarında bunu nəzərə alır­dı. Psixoanalizə görə isə incəsənət əsərlərində şüuri, qeyri – şüurini ictimai – so­sial senzuradan keçirtmək üçün mexaniki bir şəkildə simvolika tapır. [Ziqmund Freydd](https://az.wikipedia.org/wiki/Ziqmund_Freyd)ə şüuri ilə qeyri şüuri arasındakı münasibətlərdə yalnız kol­li­zi­ya görünür, zorakılıq hiss olunur. İnsan qəlbini ələ alan sənət əsərlərinin yal­nız kolliziyadan, zorakılıqdan doğulmasına inanmaq çətindir. Maraqlı bir sual meydana çıxır. Əgər əsas instinktiv xüsu­siy­yət­lə­ri­nə görə bütün canlılar identikdirsə, nə üçün ölüm və doğum aktları digər can­lıların həyat tərzinə və qarşılaşdıqları obrazlara bədii məzmun verə bil­mir? Bədiilik nə üçün yalnız bəşəri xarakter daşıyır, nə üçün insan real hə­ya­tı bədiiləşdirmədən, illüziyasız yaşaya bilmir?
[Ziqmund Freyd](https://az.wikipedia.org/wiki/Ziqmund_Freyd) bədii yaradıcılığın fizioloji və psixoloji əsaslarını ta­ma­milə düzgün izah etsə də, insan həyatındakı əxlaqi keyfiyyətləri və bədii də­yərləri yalnız şəxsi ambisiyalara xidmət edən, siyasi motiv daşıyan xü­su­siy­yətlər kimi açıqlayırdı və bəzən ona istehza ilə yanaşırdı: “Fikir ver ha, sən məni də sevə bilərsən, mən necə də obyektə bənzəyirəm”.(6,100) Bu mə­nada, J.-P.Sartrın məhəbbəti yalnız konflikt hesab etməsinə bəraət qazan­dır­maq olar. Halbuki, məhəbbət özündə konfliktdən daha böyük və daha güc­lü olan nəyi isə birləşdirir, sevgini insani dəyərlərdən böyük hesab etmə­sək, ona ontogenik məzmun, mistik və ilahi çalar vermək olmaz. Filogenik məz­munla ilkin yaranışın stixiyasından çıxmaq, fərdi mövcudluqdan çox uzaq­laşmaq mümkün deyildir. Əxlaqi dəyərlərin cəmiyyətdə, tarixdə rolu haq­qında maraqlı bir fikir də Eduard Şüreyə məxsusdur. O, özünün “Böyük həs­rolunmuşlar” adlı əsərində bu məsələni [Ziqmund Freydd](https://az.wikipedia.org/wiki/Ziqmund_Freyd)ən xeyli əvvəl və çox maraqlı bir şəkildə həll etmişdi. O göstərmişdi ki, Afina və Sparta şə­hər­ləri iki yüz il dünyaya necə yaşamaq nümunəsi göstərsə də, Yunanıstan ta­rixdə nə hərbi oliqarxiyası, nə demokratiyası, nə incəsənəti, nə də öz fəl­sə­fə­si ilə qalmamışdır: “Yox, Yunanıstanın ürəyi orada deyil. Yunanıstanın ürə­yi onun məbədlərində, mistik düşüncələrində və onun həsr olunmuş­la­rın­da­dır” Yunanıstanı yaşadan onun misterikasıdır, ruhi və ezoterik yaşan­tı­la­rı­dır. Freyd dinin mahiyyətini, əxlaqi dəyərlərin, incəsənətin rolunu başa düşsə də heç birinin gücünə inanmırdı.[Ziqmund Freyd](https://az.wikipedia.org/wiki/Ziqmund_Freyd) dahi bir alim olaraq, incəsənətlə bağlı geniş təhlillər apardığı zaman, ictimai şüur forması kimi ayrıca götürülmüş konkret bir dini dünyagörüşü də diqqətdən yayındıra bilməzdi. O, bütün əxlaqi dəyərlər kimi cəmiyyətdə dini dünyagörüşün sosial mahiyyətini başa düşürdü, amma dini qəbul etmədiyi üçün elmi nəticələrə üstünlük verirdi. O, “Psixoanaliz və mədəniyyət. Leonardo da Vinçi” əsərində cinsi fərqlərdən doğan mənəvi travmaları, nevroz və psixozları izah etməklə yanaşı, dahi sənətkarların şəxsi komplekslərini və sənətdə onların inikasının simvolik mənasını açıb göstərir. Daha sonra isə dinlə bağlı belə bir fikrə gəlir: “Məşhur dini təlimlərin tarixi bizim onlara hörmətimizi artırır, amma bizim onlardan mənəvi nümunə motivləri götürməyimizi təmin etmir. Əksinə, tarixin bu qalıqlarının köməyi ilə bizim üçün dini tezislər nevrotik yaşantılar kimi anlaşılır... Ancaq dini təlimlərin məzmunundakı dəyərlərin tanınması o qədər təhrif edilmişdir və sistematik şəkildə elə maskalanır ki, insanlar on­la­rı bütövlükdə həqiqət kimi qəbul edə bilmir”. (14, 212) Dinlə, incəsənətlə bağ­lı düşüncələrini davam etdirən [Ziqmund Freydin](https://az.wikipedia.org/wiki/Ziqmund_Freyd), nəhayətdə, Götenin şei­rinə müraciət etməsi, onun dinə yanaşmasındakı tərəddüdlərini təsdiq edir­di: “Kim ki, elm və incəsənətə yiyələnir, o dini də əldə edir. Kim ki, heç bi­rinə sahib ola bilmir, o dini də itirir”. Konkret dinlə bağlı dü­şün­cə­lərində [Ziqmund Freyd](https://az.wikipedia.org/wiki/Ziqmund_Freyd) ortodoksal bir mövqedədir və düşünür ki, əgər bü­tün xəstəliklərin elmi izahı varsa, dini dünyagörüş üçün yer qalmır. O, fəl­sə­fi təfəkkürü və elmi yanaşmanı qəbul edir, amma dinin psixoloji əsaslarını və insan həyatında onun rolunu görmək istəmir. Cəmiyyətdə və insan [Psixologiyas](https://az.wikipedia.org/wiki/Psixologiya)ında dini, yalnız illüziya kimi dəyərləndirmək, bütövlükdə əxlaqi key­fiyyətlərə göz yummaq demək idi. Dini dünyagörüşü cəmiyyətin həya­tın­dan silməklə, [Ziqmund Freyd](https://az.wikipedia.org/wiki/Ziqmund_Freyd), ruhi keyfiyyətlərə bəşəri məzmun verirdi, on­ların idarə olunmasına süni bir inam yaradırdı. Onun ontologiyasında yal­nız keçmiş və bu gün var idi. Meta[Psixologiyada](https://az.wikipedia.org/wiki/Psixologiya) gələcək yoxdur, onun kon­tur­ları müəyyən edilməmişdir. İnsanın bütün xüsusiyyətləri və davranışı keç­mişlə bağlıdır, onun meydana çıxan hər bir hərəkətinin motivi dünən mü­əyyənləşdirilmişdir. Bu günün sxemini alt şüurunda hazır şəkildə gəz­di­rən insanın cəhdləri də mənasızdır, çünki o, mövcud ssenaridən kənara çıxa bilməz. Fəaliyyətin motivi və davranışın məzmunun hazır şəkildə əldə edən insan üçün gələcək bu günün içərisində əriyib gedir. Motivasiya keçmişdən gə­ləcəyə qədər uzana bilmir, “Mən”, “O” və “fövqəl Mən” gələcəyi əhatə edə bilmək iqtidarında deyil. O, dar bir çərçivədə insanı fəaliyyət mey­da­nına çəkir. Bu insan çox vaxt fərddir, bəzən sosiumdur, amma o heç vaxt fi­lo­sof ola bilməz. O, insan - dünya münasibətlərini necə analiz edə bilər ki, bu haqda onun ilkin ideyasında heç bir informasiya yoxdur? Halbuki, insan öz filogenetik yaddaşından kənara çıxıb bəzən qeyri – real görünən, çox son­ralar təsdiqini tapan informasiyalar da verə bilir. Və yaxud insanın hansı isə bir hissin təsirindən qabaqcadan onun üçün müəyyən edilmiş proqramı ya ləngidə və yaxud dəyişə bilməsini necə izah etmək olar? Çox sonralar mü­əyyən edildi ki, informasiya axını əslində keçmişdən gələcəyə doğru gedir. İnsan öz keçmişindən daha çox öz gələcəyi ilə bağlıdır. Onun bu günü gələcəkdən gələn informasiya üzərində qurulur, bumeranq prinsipi ilə geriyə qayıdan gələcəyini o keçmişlə deyil, bu günlə tənzimləyə bilir. Elm durmadan inkişaf edir, müasir bioenergetik yanaşmalar [Ziqmund Freydin](https://az.wikipedia.org/wiki/Ziqmund_Freyd) meta[Psixologiyas](https://az.wikipedia.org/wiki/Psixologiya)ındakı boşluğu doldurur. İnsan təkcə bədən deyil, insan təkcə ruh deyil, insan həm də mühitdir, sferadır, insan həm də informasiya daşıyıcısıdır, ötürücü rolunu oynayan həm açıq, həm də qapalı bir sistemdir.

[Ziqmund Freyd](https://az.wikipedia.org/wiki/Ziqmund_Freyd) öz meta[Psixologiyas](https://az.wikipedia.org/wiki/Psixologiya)ı ilə qeyri – şüurinin, alt – şüurun, təhtəlşüurun insan həyatındakı rolunu yenidən kəşf etmişdi. O, yüzlərlə xəs­tə­ləri yenidən normal həyata qaytarmış praktik idi. İnsan həyatının ruhi key­fiy­yətlərinə xüsusi və fövqəl bir qüvvə kimi yanaşan [Ziqmund Freyd](https://az.wikipedia.org/wiki/Ziqmund_Freyd) bü­tün ay­dınlığı ilə göstərə bildi ki, insan psixikasının görünən tərəfləri, onun gö­rün­məyən tərəflərinin hərəkət trayektoriyasını cızır. “Niyyətin hara, mən­zi­lin ora” deyilmişdisə də, [Ziqmund Freyd](https://az.wikipedia.org/wiki/Ziqmund_Freyd) bunu elmi şəkildə sübut etdi. Sö­zün reflektiv gücünü saysız – hesabsız təcrübələri ilə rus alimi İ. P. Pav­lov (1849–1936) da təsdiq etdi. [Ziqmund Freydin](https://az.wikipedia.org/wiki/Ziqmund_Freyd) dahiliyi onda idi ki, o in­san psi­xikasının qeyri-fəal sahələri ilə fəal sahələrinin arasındakı səbəb – nə­ticə əlaqəsini tapmışdı. Böyük rus alimi İ. P. Pavlov da bu fəaliyyəti da­vam etdirərək, pressor – depressor, oyanma və ləngimə arasındakı müvəq­qə­ti əlaqələrin assosiativ gücünü, şərti refleksin rolunu tapmışdı, yalnız insa­na məxsus olan ikinci siqnal sisteminin beyin yarımkürələrinin fəaliyyəti ilə əlaqəsini meydana çıxarmışdı. İkinci siqnal sisteminin tədqiqində İ. P. Pav­lov insana yalnız bioloji bir növ kimi baxırdı, amma [Ziqmund Freydin](https://az.wikipedia.org/wiki/Ziqmund_Freyd) yara­dı­cılığında insan həm də şəxsiyyət, yaradıcı obraz, ictimai varlıq kimi araş­dı­rıldı, onun yaradıcılıq prosesi, dini dünyagörüşü də tədqiq edilirdi. Amma o, öz instinktiv fəaliyyəti ilə əxlaqi dəyərləri, ictimai münasibətləri yarıb ke­çə bilmir, sosium üçün yaradılmış mənəvi çərçivəyə oturmurdu.

Hər iki dahi alim psixoanaliz və ikinci siqnal sisteminin fəaliyyətinə ic­timai məzmun verib onu mənəvi – etik qanunlarla bağlaya bilmədilər. Psi­xo­analizdə də müəllif sözün ruhi gücünü görürdü, amma onu mənəviyyatla, əx­laqla deyil, instinktlə bağlayırdı. Meta[Psixologiyada](https://az.wikipedia.org/wiki/Psixologiya) tanatos və eros ara­sın­da çırpınan insan, bu labirintdən çıxış yolu tapa bilməyəndə, bədii yara­dı­cı­lığa pə­nah aparır, özündən, öz instinktiv duyğularından qaçıb incəsənətə sı­ğınır. O heç bir vaxt azadlıq və əxlaq haqqında düşünə bilməzdi, çünki onu ilkin möv­cud­luğun stixiyası idarə edirdi. Nəyin bahasına olursa – olsun, ins­tinktiv qüv­və­sini, “xəstə təxəyyülünü” reallaşdırmağa çalışan, özünü ax­ta­ran, daim “ya­ralı qəlbinin” iniltilərini eşidən insan, meta[Psixologiyada](https://az.wikipedia.org/wiki/Psixologiya) çox cılız görünürdü.

[Ziqmund Freydin](https://az.wikipedia.org/wiki/Ziqmund_Freyd) yaradıcılığı haqqında minlərlə fikir və düşüncələr mövcuddur. Elə bir elmi – psixoloji düşüncə sahəsi tapmaq olmaz ki, onun təhlilində psixoanalizdən yan keçilsin.Psixoanalizin banisi elmlə dini birləşdirə bilməzdi, çünki o mənəviyyat qa­nunlarını qəbul etmirdi. Onun elmi düşüncələrinin nəticələrini yalnız em­pi­rik fəaliyyəti təsdiq edirdi. O, insanın daxili aləminə hökmranlıq edən ye­ga­nə gücü instinktlə əlaqələndirdiyi üçün istinad nöqtəsini insan varlığının ikinci qütbünə keçirirdi. Halbuki, insanın bir sosium kimi “mövcudluğu yalnız subyekt üçün mümkündür”. O, ictimai varlıq olaraq, həmişə mənəvi mü­nasibətlərə və əxlaq qanunlarına ehtiyac duyur. Aydındır ki, ictimai çərçivə so­sial məzmun daşıyır. Vaxtilə F. Engels insanın heyvandan əsas fərqini “onun münasibətinin bir münasibət olaraq mövcudluğunda” görürdü, yəni can­lıların içərisində yalnız insan, öz münasibətlərində fenomenal şəkildə möv­cuddur, subyektə münasibət onun üçün əlahiddə bir xarakter daşıyır və onun həyatının mənasını müəyyən edən qüvvəyə çevrilir. [Ziqmund Freydin](https://az.wikipedia.org/wiki/Ziqmund_Freyd) incəsənətlə bağlı düşüncələri də digər fi­kir­lə­ri kimi fundamentaldır. O, həyat və yaradıcılığını təhlil etdiyi bütün dahi sənətkarları yalnız psixoanalizin kölgəsində görsə də, onların hər biri üçün Edip kompleksinin fərqli çalarlarını tapıb əsaslandırmışdır. Psixoloji mü­hi­tin, Edip kompleksinin izləri danılmazdır, hər bir şəxsiyyətin formalaşması bu fazalardan keçir, amma bütövlükdə sənətin və sənətkarın, incəsənət və ədə­biyyatın gücünü komplekslərə bağlamaq, onun ictimai–sosial ma­hiy­yə­ti­nin üstündən sükutla keçmək, sənətdə diskretlik üçün yer saxlanması cəh­di­dir. Əslində, hər bir sənət əsəri özündən əvvəlki və özündən sonrakı ya­radı­cı­lıq nümunələri ilə xronotop bir məzmunla bağlıdır və elə buna görə də sə­nət­də sürəklilik yaşanır və hər dəfə yenidən başlamaq zərurəti meydana çıx­mır. Sürəkliliyin inkarı, əlaqəsizlik, ölçüsüzlük hər cür sənəti şübhə altına alır. Halbuki, “sənət - sənət üçündür” ideyasında, hər dəfə yaranan sənət əsə­ri özündən əvvəlki əsərin zamanca davamı kimi təqdim edilir, hər yeni əsər, məkanca özündən sonra gələcək əsər üçün, təzə bir fikir üçün yer sax­la­yır. Buna görə də bədii düşüncənin, bədii fikrin sonu yoxdur.

[Ziqmund Freydin](https://az.wikipedia.org/wiki/Ziqmund_Freyd) psixoanalizi hər şeydən əvvəl, ona görə fəlsəfi təlim hesab edilir ki, o [Psixologiya](https://az.wikipedia.org/wiki/Psixologiya) deyil, meta[psixologiyad](https://az.wikipedia.org/wiki/Psixologiya)ır, meta[psixologiya](https://az.wikipedia.org/wiki/Psixologiya) fər­din psixoloji çərçivəsinə sığa bilməz. Təfəkkürün varlığa münasibətində psi­xoanaliz fəlsəfi təlimə çevrilir və bədiiliyin fizioloji və psixoloji əsas­la­rı­nın təhlilindən sonra onu yaradıcılıq aktı kimi izah edir. [Ziqmund Freyd](https://az.wikipedia.org/wiki/Ziqmund_Freyd) yu­xa­rıda adını çəkdiyimiz əsərin “Bir illüziyanın gələcəyi” adlı bölməsində ya­­zır: “Din, fəlsəfə, incəsənət illüziyadan başqa bir şey deyildir”. (5, 106) “Siz yalnız o zaman yaradıcısınız ki, o anda sizə oxucuda təsəvvür yaratmaq üçün cəmi beş sətir lazım olur”.(6,118) Bədiiliyin illüziyadan doğduğunu in­kar etmək mümkün deyilsə də, bu illüziyanın əsil mahiyyəti orada açıq­lan­mır, çünki meta[Psixologiyadak](https://az.wikipedia.org/wiki/Psixologiya)ı bütün yaradıcılıq aktları, o cümlədən yuxu və yuxu görmədə bəhs edilən böyütmə sindromu, ipoxondrik yanaşma təkcə bioloji proses kimi izah edilə bilməz. [Ziqmund Freyd](https://az.wikipedia.org/wiki/Ziqmund_Freyd) böyütmə sindromunun təhlilində Gildebrandtın bu sözlərinə istinad edir: “Ən təəccüblüsü odur ki, yu­xugörmə adətən, öz elementlərini böyük və əhəmiyyətli faktorlardan de­yil, ... cüzi qırıntılardan, ... ikinci dərəcəli hadisələrdən götürür”. (5,29) Ki­çik faktorların böyüdülməsi, illüziyanın deformasiya gücü bütün yaradıcılıq sahələri üçün xarakterikdir.

[İllüziya](https://az.wikipedia.org/w/index.php?title=%C4%B0ll%C3%BCziya&action=edit&redlink=1) məkanla bağlı olduğu üçün ruhi prosesdir və insan qəlbinin ən incə ruhi keyfiyyətlərini təcəssüm etdirir. Həm yaxınlıq və uzaqlıq aber­ra­siyaları illüziya doğurduğu üçün[Ziqmund Freydin](https://az.wikipedia.org/wiki/Ziqmund_Freyd) bəhs etdiyi illüziyanın ma­hiyyəti qeyri-müəyyən qalır. Amma o, illüziyalara inanmırdı və gös­tə­rir­di ki, dünya öz gələcəyini illüziyalara deyil, zəkaya bağlamalıdır. Halbuki, insan şüurunda əvvəlcə dünyanın hissi modeli yaranır, sonra isə elmi düşün­cə­nin konturları aydınlaşır. Bu məsələlər psixoanalizdə açıq qalır.

Hər növ fəaliyyətin əsasında primitiv və instinktiv davranış aktının, il­kin reflekslərin durması faktı, bütün etik – mənəvi prinsipləri, ümumdünya din­lərini və həmçinin bütövlükdə bədii yaradıcılığı, ədəbiyyatı və incəsənəti su­al altına qoydu. “Mən”in bifurkasiyası ilə [Ziqmund Freyd](https://az.wikipedia.org/wiki/Ziqmund_Freyd) sübut etməyə ça­lışırdı ki, insan fəaliyyəti təkcə şüuri aktlardan deyil, həm də qeyri – şüuri akt­lardan və həm də eyni miqdarda ictimai düşüncə sahələrindən asılıdır. Bu ası­lılığın kökündə insanın instinktiv cəhdləri durur, hər üç fəaliyyəti yalnız psi­xoloji amillər birləşdirir. Mənəviyyat üçün yer saxlamayan təfəkkür pro­se­si­nin belə strukturu öz dövründə birdən – birə qəbul edilmədi. Artıq qeyd et­dik ki, həmin dövrdə Albert Eynşteyn kvant fizikası sahəsində tədqiqatlar apa­­rırdı və [Ziqmund Freydl](https://az.wikipedia.org/wiki/Ziqmund_Freyd)ə məktublaşırdı, hətta onlar sonradan birlikdə ic­ti­mai-sosial proseslərdən bəhs edən müharibə və pasifizmlə bağlı bir əsər də çap etdirmişdilər. Buna baxmayaraq, [Ziqmund Freyd](https://az.wikipedia.org/wiki/Ziqmund_Freyd) haqqında Albert Eynş­teyn yazmışdı ki, “[Ziqmund Freydin](https://az.wikipedia.org/wiki/Ziqmund_Freyd) tədqiqatları çox geniş və elmi nəticələri çox mürəkkəbdir, onlara yalnız həmin sahənin mütəxəssisləri qiymət verə bilər”. [Psixologiya](https://az.wikipedia.org/wiki/Psixologiya) və psixiatriya elmləri şüu­run motivasiyasına istinadən təfəkkür aktlarını tədqiq edir, yəni insan şüu­ru reallığı nə dərəcədə motivləşdirə bilirsə, elə həmin ölçüdə də qavraya bi­lir.

***NƏTİCƏ***

Psixoanaliz hər hansı bir başqa təlim və metod , həm də terapevtik praktika kimi daim inkişaf və dəyişmədədir . Freydizmlə əlaqədar çoxlu məktəblərin mövcudluğu bunun sübutu kimi çıxış edir Lakin psixoanaliz nə qədər şaxələnsə də , klassik psixoanaliz paradiqma olaraq qalmaqda davam edir . Hələ Freydin sağlığında beynəlxalq fenomenə çevrilmiş psixoanaliz öz məzmununda elmin inkişaf dialektikasından doğan dəyişikliklər etməsə, o, heç vaxt həyati təlim ola , milyonların təfəkkür tərzinə və həyat peykinə çevrilə bilməz. Bu o deməkdir ki, psixoanalitik hərəkat kəmiyyət və keyfiyyətcə dəyişildikcə onun məzmununda transformasiyaların edilməsi təbiidir.Əslinə qalsa Freydin nəzəriyyəsində dixatomiyalar çox idi.Həmdəki Freyd bütün nevroz problemlərini uşaqlıqdan olan tramvalarla həll etməyə çalışırdı , insana biolojiprizmadan yanaşırdıki ki buda ağlasığmazdır.Freydin idealı azad məhəbbət ideyasının hökm sürdüyü cəmiyyət idi ki insan ancaq belə cəmiyyətdə xoşbəxt ola bilərdi . Lakin bu ideal nə elmdə , nə də ki həyatda birmənalı qəbul edilməmişdir.Psixoanalizin mahiyyəti , məqsədi və vəzifələri , onun uğurlu terapevtik prosedura olub olmaması haqqında mübahisələr bitmək bilmir.Buna baxmayaraq psixoanalizin sosial fikrə təsirini kiçiltmək olmaz. Freydin insan psixikasında aşkara çıxardığı sfera və mexanizmlər sosioloji və sosial –psixoloji tədqiqatların bəzi sahələri üçün əhəmiyyətlidir.Z.Freydin təliminin nə dərəcədə sosioloji olmasına münasibətdə müxtəlif aspektlərdə bir birinə zidd fikirlər mövcuddur .Belə bir rəy üstünlük təşkil edirki , həmin təlimin sosiologiya ilə ümumi olan cəhətləri çox azdır . Amma unutmamaq lazımdırki Freyd əlbətdə sosioloq olmamışdır .Buna baxmayaraq onun əsərlərində daim sosial-fəlsəfi ümumiləşdirmələrə meyl güclü olmuşdur .Onun əsərlərində bəzi maraqlı sosioloji ideyalar öz əksini tapmışdır .Düzdür Freydin sosioloji problematikası bəzən arxa planda qalsa da , peşəkarlıq baxımından kifayət qədər adekvat formada ifadə olunmasada mahiyyətlidir . Bütün tənqidlərə və iradlara baxmayaraq sonralar Freydi dəfələrlə müasir sosial elmin böyük banilərindən biri kimi adlandırmışlar

**ƏDƏBİYYAT SİYAHISI**

1. Ümumi sosiologiya . Tərcümə: Prof. İzzət Rüstəmov Bakı , 2007,

2. Qərbi Avropa və ABŞ-da sosiologiya tarixi. Bakı ,2010

3. F. İsmayılov. Ziqmund Freyd. /Bakı: Gənclik, 1994,

4. İsmayılov Fərman . Klassik Psixoanalizin əsasları. Bakı ,2003

5. Z.Freyd. “Bir illüziyanın gələcəyi”. Tərcümə : Qızılgül Abbasova, Leyla Əsgərova

6. Sigmund Freud “Psikanaliz Üzerine” Çev:A.Avni Öneş

7.Danny Wedding , Raymond J. Corsini. “ Modern Psikoterapiler Vaka Incelemeleri”

8. К. Хорни. Самоанализ: Психология женщины. Новые пути в психоанализе. С-П.2002

9. Тайсон Ф. Тайсон Р. Психоаналитические теории развития. Екатеринбург.1998

10. Осборн Р. Знакомтесь Фрейд. София. 1997

11. Freud, S. Three Essays on the Theory of Sexuality, 1905, стр. 195

12. Lacan J. God and the Jouissance of The Woman. A Love Letter // FeminineSexuality. стр. 137-148

13. Sigmund Freud’s psychoanalytic theory Oedipus complex: A critical study with reference to D. H. Lawrence’s “Sons and Lovers”

14. Freud vs. Adler By Jean Chiriac, President of AROPA